Coba ceritain soal Desy Ratnasari dalam bahasa jawa

Desy Ratnasari dikenal minangka penyanyi, presenter, pemain sinétron, lan bintang filem. Dhèwèké lair ing Sukabumi, 12 Dhésèmber 1973. Desy wiwit karire kawit umur 14 taun, ya iku nalika mèlu pemilihan modhel ing sawijining kalawarta terbitan kutha krajan.

Minangka bintang filem, Desy dadi salah sijiné juru main filem kang kasil anggoné nyedot akèh penonton. Film ing antarané ya iku filem Olga Sepatu Roda, Blok M, bareng karo Didi Petet mbintangi filem Si Kabayan,bareng bintang cilik ya iku Joshua Suherman lan aktor Anjasmara ing filem anak-anak Joshua-Joshua. Desy uga mbintangi filem religius Kun Fayakuun bareng ustad Yusuf Mansur.

Desy dikenal minangka penyanyi lagu Tenda Biru. Lagu kang ngetop nalika iku, kasil ndadèkaké Desy dadi penyanyi kaloka. Banjur disusul lagune kang irah-irahane Takdir, kang nalika iku ndadèkaké dhèwèké diprotes amarga saire.

Desy iku anak mbarep saka sadulur kang cacahé papat. Dhèwèké putrane H.M. Syahminan (alm) lan Hj. Mulyanah. Kaitane karo masalah pribadine, wong wadon kang duwé anak siji iki wis gagal omah-omah. Bojo kang sapisan ya iku Trenadi Pramudya, lan bojo kaping pindho ya iku pengusaha Sammy Hamzah. Desy kekancan apik kato mantan putri Indonesia, Alya Rohali lan Dina Lorenza. Desy iku sarjana psikologi saka Universitas Atmajaya éntuk gelar magister psikologi saka Universitas Indonesia.